《呈黄莘田先生》
清代·吴玉麟

弱冠名倾四海豪，小鲜共笑鼓牛刀。一行作吏催科拙，十研归耕解组高。

綵笔梦花传别恨，锦笺香草续离骚。鹿鸣重宴今犹健，回首秋风白发搔。

作者简介：吴玉麟，字协书，号素村，福建侯官人，乾隆二十四年（1759）举人。历任龙溪、惠安、同安等县教谕。嘉庆二年（1797），调凤山，悉心造士。有《素村小草》十二卷。